Διάφορες ανεξάρτητες αρχές διαδραματίζουν ρόλο στη διασφάλιση των θεμελιωδών δικαιωμάτων. Ο Διαμεσολαβητής για την Ισότητα είναι ταυτόχρονα ο σουηδικός Εθνικός Οργανισμός για τα Ανθρώπινα Δικαιώματα (ΕΟΑΔ) και ο σουηδικός φορέας για την ισότητα, και το 2011 έλαβε διαπίστευση «Β΄ τάξης» από την Παγκόσμια Συμμαχία των Εθνικών Οργανισμών για τα Ανθρώπινα Δικαιώματα, που λειτουργεί υπό την αιγίδα των Ηνωμένων Εθνών, όσον αφορά τη συμμόρφωσή του με τις αρχές των Παρισίων των Ηνωμένων Εθνών, καθώς η εντολή του περιορίζεται στα θέματα ισότητας και δεν καλύπτει ευρύτερα τα ανθρώπινα δικαιώματα . Το 2018 η κυβέρνηση ανέθεσε έρευνα εν όψει της εκπόνησης πρότασης για σύσταση ΕΟΑΔ με πλήρη εντολή στον τομέα των δικαιωμάτων του ανθρώπου. Η έκθεση της έρευνας δημοσιοποιήθηκε το 2019 και υποβλήθηκε σε διαβούλευση· σε δήλωση της κυβέρνησης το 2019, η Σουηδία ανακοίνωσε επισήμως τη σύσταση ΕΟΑΔ . Το Ευρωπαϊκό Δίκτυο των Εθνικών Οργανισμών για τα Ανθρώπινα Δικαιώματα (ENNHRI) υπέβαλε παρατηρήσεις επί της έκθεσης της έρευνας, τονίζοντας την ανάγκη να ληφθεί μέριμνα για επαρκείς εγγυήσεις όσον αφορά την ανεξαρτησία και τη δημόσια λογοδοσία του νέου θεσμού. Επιπροσθέτως, οι Κοινοβουλευτικοί Διαμεσολαβητές (που διορίζονται από το Κοινοβούλιο και ενεργούν εξ ονόματός του) και ο Επίτροπος Δικαιοσύνης (που διορίζεται από την κυβέρνηση και ενεργεί εξ ονόματός της) εποπτεύουν την εφαρμογή των νόμων και λοιπών κανονισμών από τις δημόσιες αρχές, συμπεριλαμβανομένων των δικαστηρίων και των δικαστών. Και οι δύο θεσμοί μπορούν να κινούν πειθαρχικές διαδικασίες εναντίον ανώτερων δημόσιων λειτουργών, συμπεριλαμβανομένων των δικαστών , και μπορούν να παρέχουν μη δεσμευτικές γνωμοδοτήσεις σχετικά με τον χειρισμό ενός ζητήματος από δημόσια αρχή ή δικαστήριο (αυτό αφορά μόνο την εφαρμογή των νόμων και των διαδικασιών από δικαστήριο ή δικαστή και όχι την ουσία των δικαστικών αποφάσεων). Τον Φεβρουάριο του 2020 το Κοινοβούλιο αποφάσισε να αναθέσει κοινοβουλευτική έρευνα για την επανεξέταση του συνταγματικού καθεστώτος, της αποστολής και των δραστηριοτήτων των Κοινοβουλευτικών Διαμεσολαβητών, η οποία αναμένεται να υποβληθεί τον Μάιο του 2022 .

Η κυβέρνηση έχει θεσπίσει ειδικούς μηχανισμούς για τον διάλογο με την κοινωνία των πολιτών. Το τοπίο της κοινωνίας των πολιτών στη Σουηδία θεωρείται ανοιχτό . Η κυβέρνηση εφαρμόζει, από το 2017, ειδική μέθοδο για τις διάφορες μορφές διαλόγου με την κοινωνία των πολιτών, τη λεγόμενη «sakråd» (φόρουμ θεματικής διαβούλευσης), ενώ ένα εθνικό όργανο για διάλογο και διαβούλευση μεταξύ της κυβέρνησης και της κοινωνίας των πολιτών, το οποίο συστήθηκε το 2018, παρέχει βήμα για δομημένη συνεργασία και από κοινού επίλυση προβλημάτων .

Παράρτημα I: Κατάλογος των πηγών με αλφαβητική σειρά*

* Ο κατάλογος των παρατηρήσεων που ελήφθησαν στο πλαίσιο της διαβούλευσης για την έκθεση για το κράτος δικαίου του 2020 διατίθεται στον ιστότοπο (ιστότοπος της Επιτροπής).

Γενική Διεύθυνση Επικοινωνίας (2019), Έκτακτο Ευρωβαρόμετρο 482: Στάση των επιχειρήσεων απέναντι στη διαφθορά στην ΕΕ.

Γενική Διεύθυνση Επικοινωνίας (2020), Ειδικό Ευρωβαρόμετρο 502: διαφθορά.

Γραφείο των Ηνωμένων Εθνών για τον Έλεγχο των Ναρκωτικών και την Πρόληψη του Εγκλήματος, goAML (Anti-money-laundering system) [Εφαρμογή goAML (Σύστημα κατά της νομιμοποίησης εσόδων από παράνομες δραστηριότητες)]. https://www.unodc.org/unodc/en/global-it-products/goaml.html .

Δημοσιογράφοι χωρίς σύνορα, Σουηδία. https://rsf.org/en/sweden .

Δικαστήριο της Ευρωπαϊκής Ένωσης, Απόφαση της 24ης Ιουνίου 2019, Επιτροπή κατά Πολωνίας, C-619/18.

Διοίκηση Εθνικών Δικαστηρίων (2020), Όλο και περισσότερες υποθέσεις ενώπιον των δικαστηρίων της χώρας. https://www.domstol.se/domstolsverket/nyheter/2020/02/allt-fler-mal-till-landets-domstolar/ .

Διοίκηση Εθνικών Δικαστηρίων, Στατιστικά στοιχεία σε σχέση με τον κορονοϊό. https://www.domstol.se/om-sveriges-domstolar/statistik-styrning-och-utveckling/statistik/statistik-med-anledning-av-coronaviruset/ .

Εικονική επίσκεψη στη Σουηδία στο πλαίσιο της έκθεσης του 2020 για το κράτος δικαίου.

Ευρωπαϊκή Επιτροπή (2020), Πίνακας αποτελεσμάτων της ΕΕ στον τομέα της δικαιοσύνης.

Ευρωπαϊκό Δίκτυο Δικαστικών Συμβουλίων - ENCJ (2014), Minimum Judicial Standards IV – Allocation of Cases: ENCJ Report 2013-2014 (Ελάχιστα δικαστικά πρότυπα ΕΔΔΣ IV – Κατανομή υποθέσεων: Έκθεση ΕΔΔΣ 2013-2014).

Ευρωπαϊκό Δίκτυο των Εθνικών Οργανισμών για τα Ανθρώπινα Δικαιώματα (2019), Re: Consultation on the proposal for the establishment of a National Human Rights Institution in Sweden (Σχετικά με τη διαβούλευση με θέμα την πρόταση για σύσταση Εθνικού Οργανισμού για τα Ανθρώπινα Δικαιώματα στη Σουηδία) (Ds 2019:4).

Ευρωπαϊκό Δίκτυο των Εθνικών Οργανισμών για τα Ανθρώπινα Δικαιώματα (2020), Contribution to the stakeholder consultation for the 2020 Rule of Law Report (Παρατηρήσεις στο πλαίσιο της διαβούλευσης των ενδιαφερόμενων μερών για την κατάρτιση της έκθεσης για το κράτος δικαίου του 2020).

ΟΟΣΑ (2017), Sweden’s Laws on Corporate Responsibility for International Bribery need Urgent Reform (Η σουηδική νομοθεσία σχετικά με την εταιρική ευθύνη για τη διεθνή δωροδοκία χρήζει επείγουσας μεταρρύθμισης). http://www.oecd.org/corruption/sweden-s-laws-on-corporate-responsibility-for-international-bribery-need-urgent-reform.htm .

Σουηδική Κυβέρνηση (2019), Κυβερνητική δήλωση, 10 Σεπτεμβρίου 2019. https://www.government.se/speeches/20192/09/statement-of-government-policy-10-september-2019/ .

Σουηδική Κυβέρνηση (2020), Εντολή επιτροπής: Ενίσχυση της προστασίας της δημοκρατίας και της ανεξαρτησίας της δικαιοσύνης. https://www.regeringen.se/4915d2/contentassets/2399f42ba83d48f4ad2e5ebb3ddb0e21/forstarkt-skydd-for-demokratin-och-domstolarnas-oberoende-dir-2020-11.pdf .

Σουηδική Κυβέρνηση (2020), Η ψηφιακή επικοινωνία στις δικαστικές διαδικασίες. https://www.regeringen.se/rattsliga-dokument/proposition/2020/06/prop.-201920189 .